**Ακολουθία αγιασμού**

**εις τον Όσιον και θεοφόρον πατέρα ημών**

**Νικηφόρον τον λεπρόν και θαυματουργόν.**

****

**Ποίημα Καθηγουμένης Ισιδώρας Μοναχής Αγιεροθεϊτίσσης.**

**Ψαλλομένη κατά την ημέραν**

**της αγιοκατατάξεώς Του, την 3ην Δεκεμβρίου.**

**Ή οσάκις βούλεταίς τις.**

**ΣΗΜΕΙΩΣΙΣ.** Η ακολουθία του Αγιασμού δεν περιλαμβάνεται εις την πανηγυρικήν ακολουθίαν του Οσίου της 4ης Ιανουαρίου, διότι είθισται να μη τελήται αγιασμός κατά τας προεορτίους ημέρας των Θεοφανείων, επειδή τελείται Μεγάλος Αγιασμός κατά την παραμονήν και την κυρίαν ημέραν της Εορτής.

Ευλογητός ο Θεός ημών, πάντοτε˙ νυν και αεί και εις τους αιώνας των αιώνων. Αμήν.

**Ψαλμός ρμβ’ (142).**

**Είτα ψάλλομεν. Ήχος δ’.**

Θεός Κύριος και επέφανεν ημίν˙ ευλογημένος ο ερχόμενος εν ονόματι Κυρίου.

Στίχ. α’. Εξομολογείσθε τω Κυρίω, και επικαλείσθε το όνομα το άγιον αυτού.

Θεός Κύριος και επέφανεν ημίν…

Στίχ. β’. Πάντα τα έθνη εκύκλωσάν με, και τω ονόματι Κυρίου ημυνάμην αυτούς.

Θεός Κύριος και επέφανεν ημίν….

Στίχ. γ’. Παρά Κυρίου εγένετο αύτη, και έστι θαυμαστή εν οφθαλμοίς ημών.

Θεός Κύριος και επέφανεν ημίν…

**Ήχος δ’. Ο υψωθείς εν τω Σταυρώ.**

Τα εκ της λέπρας αλγεινά υπομείνας, ως ο Ιώβ καρτερικώς Νικηφόρε, από ψυχής σου έψαλλες, ωδάς τω Θεώ˙ Τούτου την ανείκαστον, ευσπλαγχνίαν δοξάζων, τάγματα ουράνια, των Αγγέλων ζηλώσας˙ μεθ’ ων πρεσβεύεις νυν υπέρ ημών, των ευφημούντων, τους θείους αγώνάς σου.

**Δόξα Πατρί και Υιώ και Αγίω Πνεύματι.**

**Και νυν και αεί και εις τους αιώνας των αιώνων. Αμήν.**

**Θεοτοκίον.**

Ου σιωπήσομέν ποτέ Θεοτόκε, τας δυναστείας σου λαλείν οι ανάξιοι˙ ει μη γαρ συ προΐστασο πρεσβεύουσα, τις ημάς ερρύσατο εκ τοσούτων κινδύνων; Τις δε διεφύλαξεν έως νυν ελευθέρους; Ουκ αποστώμεν, Δέσποινα, εκ σου˙ σους γαρ δούλους σώζεις αεί, εκ παντοίων δεινών.

**Ο Ν’ Ψαλμός (50).**

**Είτα˙ οι Κανόνες. Ήχος πλ. β’. Ο Ειρμός.**

Η το χαίρε δι’ Αγγέλου δεξαμένη, και τεκούσα τον κτίστην τον ίδιον, Παρθένε σώζε, τους σε μεγαλύνοντας» (Δις).

**Του Δεσπότου Χριστού.**

Ο το ύδωρ της ζωής της αιωνίου, Σαμαρείτιδι δους εν τω φρέατι, ύδωρ νυν τούτο, αγίασον Δέσποτα.

Ο δι’ ύδατος και Πνεύματος καινίζων, ολισθήσασαν φύσιν την βρότειον, ύδωρ νυν τούτο, αγίασον Δέσποτα.

Ο την φύσιν των υδάτων αγιάσας, τη Βαπτίσει Σου μόνε φιλάγαθε, ύδωρ νυν τούτο, αγίασον Δέσποτα.

**Της Θεοτόκου. Όμοια.**

Τον Θεόν ως τετοκυία απορρήτως, και χερσί σου βαστάσασα πάναγνε, ημών κουφίζου, το βάρος των θλίψεων.

Δυσωπείν τον σον Υιόν εν παρρησία, μη ελλείπης αεί θεοδόξαστε, ημίν την δόξαν, την θείαν δωρήσασθαι.

**Σταυρέ του Χριστού, σώσον ημάς τη δυνάμει σου.**

Τη δυνάμει του Σταυρού Σου ελεήμον, εξ εχθρών επηρείας διάσωσον, τους προσκυνούντας, Αυτόν μετά πίστεως.

**Πάσαι αι ουράνιαι Δυνάμεις των αγίων Αγγέλων και Αρχαγγέλων, πρεσβεύσατε υπέρ ημών.**

Ασωμάτων λειτουργών Σε δυσωπούσι, οι χοροί μετά δέους μακρόθυμε, πάσι διδόναι, πταισμάτων την άφεσιν.

**Βαπτιστά του Χριστού, πρέσβευε υπέρ ημών.**

Χείρα Πρόδρομος υψοί εις ικεσίαν, παρ’ ης βάπτισμα έλαβες Εύσπλαγχνε, βροτοίς του δούναι, ελέους το πέλαγος.

**Όσιοι του Θεού, πρεσβεύσατε υπέρ ημών.**

Των δακρύων ταις ροαίς χορός Οσίων, Εκκλησίαν Χριστού κατελάμπρυνε, αυτών πρεσβείαις, Σωτήρ ημάς οίκτειρον.

**Του Αγίου Νικηφόρου. Όμοια.**

**Ων η ακροστιχίς˙ «Νικηφόρω ωδή Ισιδώρας».**

**Άγιε του Θεού, πρέσβευε υπέρ ημών.**

Νικηφόρος ο λεπρός καθαρωτάτης, πολιτείας γενόμενος πρότυπον, ημίν βραβεύει, ζωής θεία νάματα.

Ισχυρός κατά δαιμόνων ανεδείχθης, Νικηφόρε λεπρέ γενναιόψυχε, αυτών συντρίψας, δεινά πανουργεύματα.

Καθαρίσας της ψυχής σου τον χιτώνα, Νικηφόρε ροαίς των δακρύων σου, Θεώ εν δόξη, λαμπρώς νυν παρίστασαι.

Ηλιόμορφον το κάλλος της ψυχής σου, ο σος βίος Αγγέλοις εφάμιλλος, ώ Νικηφόρε, λεπρών ευπρέπεια.

Φωτεινός καθάπερ λύχνος διαλύεις, Νικηφόρε παθών την σκοτόμαιναν, ημάς ιθύνων, προς φως θείας γνώσεως.

Οφθαλμών σου Νικηφόρε εκ της λέπρας, απωλέσας το βλέπειν ηξίωσαι, οράν τον κάλλος, Χριστού το αμήχανον.

Ριζοτόμος της κακίας ανεδείχθης, αρετής φυτοκόμος τε άριστος, ώ Νικηφόρε, βλαστήσας τα κρείττονα.

Ως επώνυμος της νίκης Νικηφόρε, ουχ ηττήθης εν ώρα των θλίψεων, αλλά γενναίως, τα άλγη εβάστασας.

Ως χρυσός εδοκιμάσθης εν της λέπρας, τη καμίνω και άφλεκτος έμεινας, ώ Νικηφόρε, δοξάσας τον Κύριον.

Δεομένου σου προς Κύριον επήρθης, Νικηφόρε προς ύψος εν σώματι, το μέτρον δείξας, της σης τελειότητος.

Ηδονάς ώ Νικηφόρε απηρνήθης, της σαρκός και Κυρίου ηγάπησας, τον θείον νόμον, εξ όλης καρδίας σου.

Ιαμάτων αναβλύζει Νικηφόρε, την πληθύν των Λειψάνων η θήκη σου, και θεραπεύει, ψυχάς τε και σώματα.

Σκεύος ώφθης εκλογής ώσπερ ο Παύλος, Νικηφόρε ιδείν τε ηξίωσαι, του Παραδείσου, τα κάλλη τα άρρητα.

Ικεσίαις σου προς Κύριον παράσχου, Νικηφόρε ελέους τας χάριτας, τοις σε τιμώσιν, εκ πόθου εκάστοτε.

Δένδρον ώφθης εν αυλαίς ταις του Κυρίου, και καρπόν Νικηφόρε απέδωκας, πολυπλασίως, ζωής της αμείνονος.

Ως του άνω στερεώματος πολίτης, εκ παθών Νικηφόρε ανάγαγε, τους σους ικέτας, εις ύψος της γνώσεως.

Ρυπωθέντα με πολλαίς εν αμαρτίαις, της ψυχής μου το ένδυμα κάθαρον, ώ Νικηφόρε, χιόνος λευκότερε.

**Δόξα Πατρί και Υιώ και Αγίω Πνεύματι. Τριαδικόν.**

Ακατάληπτε Μονάς η εν Τριάδι, και Τριάς εν Μονάδι υπέρθεε, ημίν παράσχου, το μέγα Σου έλεος.

**Και νυν. Θεοτοκίον.**

Συν Αγγέλω Γαβριήλ το χαίρε κράζω, Θεοτόκε Μαρία Πανάχραντε, τω σω γαρ τόκω, χαράν πάντες εύρομεν.

**Ο Ιερεύς˙ Του Κυρίου δεηθώμεν.**

Ότι Άγιος ει ο Θεός ημών, και Σοι την δόξαν αναπέμπομεν, τω Πατρί, και τω Υιώ και τω Αγίω Πνεύματι, νυν και αεί και εις τους αιώνας των αιώνων. Αμήν.

**Είτα τα παρόντα Τροπάρια. Ήχος πλ. δ’.**

Νυν επέστη ο καιρός, ο πάντας αγιάζων, και ο δίκαιος ημάς αναμένει Κριτής˙ άλλ’ επίστρεψον, ψυχή, προς μετάνοιαν, ως η Πόρνη κράζουσα συν δάκρυσι˙ Κύριε, ελέησόν με.

Νάμασιν επομβρήσας, Χριστέ, πηγήν των ιάσεων, εν τω πανσέπτω ναώ της Παρθένου σήμερον, τω της Σης ευλογίας ραντισμώ, φυγαδεύεις τας νόσους των ασθενούντων, ιατρέ των ψυχών και των σωμάτων ημών.

Παρθένος έτεκες απειρόγαμε, και Παρθένος έμεινας, Μήτηρ ανύμφευτε, Θεοτόκε, Μαρία˙ Χριστόν τον Θεόν ημών ικέτευε, σωθήναι ημάς.

Παναγία Θεοτόκε Παρθένε, των χειρών ημών τα έργα κατεύθυνον, και συγχώρησιν των πταισμάτων ημών αίτησαι, εν τω ψάλλειν ημάς των Αγγέλων τον ύμνον.

**Άγιος ο Θεός, Άγιος ισχυρός, Άγιος αθάνατος, ελέησον ημάς (εκγ’).**

**Δόξα Πατρί και Υιώ και Αγίω Πνεύματι.**

**Και νυν… Άγιος αθάνατος, ελέησον ημάς.**

**Πάλιν.**

**Άγιος ο Θεός, Άγιος ισχυρός, Άγιος αθάνατος, ελέησον ημάς.**

**Ο Ιερεύς˙ Πρόσχωμεν.**

**Ο Αναγνώστης.**

**Προκείμενον. Ήχος δ’.**

**Κύριος φωτισμός μου και Σωτήρ μου.**

Στίχ. Κύριος υπερασπιστής της ζωής μου.

**Ο Ιερεύς˙ Σοφία.**

**Ο Αναγνώστης.**

**Προς Εβραίους Επιστολής Παύλου το Ανάγνωσμα (β’,11-18)**

**Ο Ιερεύς˙ Πρόσχωμεν.**

**Ο Αναγνώστης.**

Αδελφοί, ο αγιάζων και οι αγιαζόμενοι εξ ενός πάντες˙ δι’ ην αιτίαν ουκ επαισχύνεται αδελφούς αυτούς καλείν, λέγων˙ Απαγγελώ το όνομά σου τοις αδελφοίς μου, εν μέσω εκκλησίας υμνήσω σε. Και πάλιν˙ Εγώ έσομαι πεποιθώς επ’ αυτώ. Και πάλιν˙ Ιδού εγώ και τα παιδία, α μοι έδωκεν ο Θεός. Επεί ουν τα παιδία κεκοινώνηκε σαρκός και αίματος, και αυτός παραπλησίως μετέσχε των αυτών, ίνα δια του θανάτου καταργήσή τον το κράτος έχοντα του θανάτου, τουτέστι τον Διάβολον, και απαλλάξη τούτους, όσοι φόβω θανάτου δια παντός του ζην ένοχοι ήσαν δουλείας. Ου γαρ δήπου Αγγέλων επιλαμβάνεται, αλλά σπέρματος Αβραάμ επιλαμβάνεται. Όθεν ώφειλε κατά πάντα τοις αδελφοίς ομοιωθήναι, ίνα ελεήμων γένηται και πιστός Αρχιερεύς τα προς τον Θεόν, εις το ιλάσκεσθαι τας αμαρτίας του λαού. Εν ω γαρ πέπονθεν αυτός πειρασθείς, δύναται τοις πειραζομένοις βοηθήσαι.

**Ο Ιερεύς˙ Ειρήνη σοι.**

**Ο Χορός˙ Αλληλούϊα (εκ γ’).**

**Ήχος πλ. β’. Εξηρεύξατο η καρδία μου λόγον αγαθόν.**

**Ο Διάκονος˙ Σοφία˙ ορθοί, ακούσωμεν του αγίου Ευαγγελίου.**

**Ο Ιερεύς˙ Ειρήνη πάσι.**

**Ο Χορός˙ Και τω πνεύματί σου.**

**Ο Ιερεύς˙**

**Εκ του κατά Ιωάννην αγίου Ευαγγελίου το Ανάγνωσμα.**

**Ο Διάκονος˙ Πρόσχωμεν.**

**Ο Ιερεύς.**

**Ευαγγέλιον (Ιωάν. ε’, 1-4).**

Τω καιρώ εκείνω, ανέβη ο Ιησούς εις Ιεροσόλυμα. Έστι δε εν τοις Ιεροσολύμοις, επί τη Προβατική, κολυμβήθρα η επιλεγομένη εβραϊστί Βηθεσδά, πέντε στοάς έχουσα. Εν ταύταις κατέκειτο πλήθος πολύ των ασθενούντων, τυφλών, χωλών, ξηρών, εκδεχομένων την του ύδατος κίνησιν. Άγγελος γαρ κατά καιρόν κατέβαινεν εν τη κολυμβήθρα και ετάραττε το ύδωρ˙ ο ουν πρώτος εμβάς μετά την ταραχήν του ύδατος, υγιής εγίνετο, ώ δήποτε κατείχετο νοσήματι.

**Ο Χορός˙ Δόξα σοι, Κύριε, δόξα σοι.**

**Ο Διάκονος˙ Εν ειρήνη, του Κυρίου δεηθώμεν.**

Υπέρ της άνωθεν ειρήνης και της σωτηρίας των ψυχών ημών, του Κυρίου δεηθώμεν.

Υπέρ της ειρήνης του σύμπαντος κόσμου, ευσταθείας των αγίων του Θεού Εκκλησιών, και της των πάντων ενώσεως, του Κυρίου δεηθώμεν.

Υπέρ του αγίου οίκου τούτου, και των μετά πίστεως, ευλαβείας και φόβου Θεού εισιόντων εν αυτώ, του Κυρίου δεηθώμεν.

Υπέρ του Αρχιεπισκόπου ημών (δείνος), παντός του κλήρου και του λαού, του Κυρίου δεηθώμεν.

Υπέρ του ευσεβούς ημών έθνους, πάσης αρχής και εξουσίας εν τω κράττει ημών και του κατά ξηράν, θάλασσαν και αέρα φιλοχρίστου στρατού, του Κυρίου δεηθώμεν.

Υπέρ (της Ιεράς Μονής ταύτης), της πόλεως ταύτης, πάσης πόλεως, χώρας και των πίστει οικούντων εν αυταίς, του Κυρίου δεηθώμεν.

Υπέρ ευκρασίας αέρων, ευφορίας των καρπών της γης και καιρών ειρηνικών, του Κυρίου δεηθώμεν.

Υπέρ πλεόντων, οδοιπορούντων, νοσούντων, καμνόντων, αιχμαλώτων και της σωτηρίας αυτών, του Κυρίου δεηθώμεν.

Υπέρ του αγιασθήναι το ύδωρ τούτο, τη δυνάμει και ενεργεία και επιφοιτήσει του Αγίου Πνεύματος, του Κυρίου δεηθώμεν.

Υπέρ του καταφοιτήσαι τω ύδατι τούτω την καθαρτικήν της υπερουσίου Τριάδος ενέργειαν, του Κυρίου δεηθώμεν.

Υπέρ του γενέσθαι το ύδωρ τούτο ιαματικόν ψυχών και σωμάτων, και πάσης αντικειμένης δυνάμεως αποτρεπτικόν, του Κυρίου δεηθώμεν.

Υπέρ του καταπεμφθήναι αυτώ την χάριν της απολυτρώσεως, την ευλογίαν του Ιορδάνου, του Κυρίου δεηθώμεν.

Υπέρ πάντων των χρηζόντων της παρά του Θεού βοηθείας και αντιλήψεως, του Κυρίου δεηθώμεν.

Υπέρ του φωτισθήναι ημάς φωτισμόν γνώσεως, δια της ομοουσίου Τριάδος, του Κυρίου δεηθώμεν.

Όπως Κύριος ο Θεός ημών αναδείξη ημάς υιούς και κληρονόμους της βασιλείας Αυτού, δια της του ύδατος τούτου μεταλήψεώς τε και ραντισμού, του Κυρίου δεηθώμεν.

Υπέρ του ρυσθήναι ημάς από πάσης θλίψεως, οργής, κινδύνου και ανάγκης του Κυρίου δεηθώμεν.

Αντιλαβού, σώσον, ελέησον, και διαφύλαξον η μας, ο Θεός, τη Ση χάριτι.

Της Παναγίας, αχράντου, υπερευλογημένης, ενδόξου Δεσποίνης ημών Θεοτόκου και αειπαρθένου Μαρίας, μετά πάντων των Αγίων μνημονεύσαντες, εαυτούς και αλλήλους και πάσαν την ζωήν ημών Χριστώ τω Θεώ παραθώμεθα.

**Ο Ιερεύς την εκφώνησιν˙**

Ότι πρέπει Σοι πάσα δόξα, τιμή και προσκύνησις, τω Πατρί και τω Υιώ και τω Αγίω Πνεύματι, νυν και αεί και εις τους αιώνας των αιώνων.

**Ο Χορός˙ Αμήν.**

**Ο Διάκονος˙ Του Κυρίου δεηθώμεν.**

**Ο Ιερεύς λέγει την ευχήν ταύτην μεγαλοφώνως.**

Ο Θεός ο μέγας, ο ύψιστος, ο εν Τριάδι Αγία προσκυνούμενος, η προαιώνιος φύσις, η υπερούσιος μεγαλειότης, η ανεξιχνίαστος δύναμις, η άρρητος εξουσία, η της σοφίας πηγή, το της αγαθότητος όντως ανεξιχνίαστον πέλαγος. Συ, φιλάνθρωπε Δέσποτα, ο των προαιωνίων θαυμασίων Θεός, Ον ούτε έννοια καταλαβέσθαι δύναται, ούτε λόγος ερμηνεύσαι ισχύει˙ Επίβλεψον και τανύν εφ’ ημάς του αναξίους δούλους σου, και δος εν τη διανοία ημών πνεύμα σοφίας και συνέσεως, τη δε γλώττη λόγον άξιον του εις τα ώτα φθάσαι της Σης αγαθότητος, και τον έλεον επισπάσασθαι της Σης χάριτος. Εκ Σου γαρ και εκ της Σης ζωοποιού δωρεάς και το θέλειν και το ενεργείν τοις ανθρώποις υπάρχει.

**Και σφραγίζει δια της χειρός εντός του ύδατος τρις, επιλέγων το˙**

Διο ικετεύομεν, κατάπεμψον ημίν την Σην ευλογίαν και των ιαμάτων την χάριν επί το ύδωρ τούτο. (εκ γ’).

Ο το λουτρόν της παλιγγενεσίας τω γένει ημών δωρησάμενος, προς απόνιψιν των της αμαρτίας μολυσμών, και απαλλαγήν των επισυμβαινόντων ημίν παντοίων αρρωστημάτων. Και καταξίωσον ημάς, ερραντισμένους τας καρδίας από συνειδήσεως πονηράς ελευθέρας διατηρείν, και λελουμένους τω σώματι ύδατι καθαρώ, εν παντί έργω αγαθώ καρποφορείν και αυξάνεσθαι και την εις τους δεομένους συμπάθειαν, αόκνω σπουδή, προς θεραπείαν των πεπονηκότων αδελφών ημών, δια παντός επιδείκνυσθαι, και της Σης ευσπλαγχνίας καταξιούσθαι, των τε ψυχικών αρρωστημάτων, και των σωματικών αλγηδόνων την απολύτρωσιν κομιζομένους. Και κατάπεμψον ημίν τα της Σης φιλανθρώπου δωρεάς ιάματα εν τω παρόντι ύδατι. Και ου προς ηδονήν σαρκός, αλλά προς ίασιν ψυχής η επιτελουμένη παρ’ ημών διακονία πνευματική γενέσθω. Ναι, Δέσποτα, ο δους ημίν την χιονοφεγγόφωτον ταύτην φορέσαι στολήν εξ ύδατος και Πνεύματος, τη ταπεινώσει ημών επικαμπτόμενος, δια της του ύδατος τούτου μεταλήψεώς τε και ραντισμού την Σην ευλογίαν ημίν κατάπεμψον, τους ρύπους των παθών αποσμήχουσαν.

Πρεσβείαις και ικεσίαις της παναχράντου Δεσποίνης ημών Θεοτόκου και αειπαρθένου Μαρίας, δυνάμει του τιμίου και ζωοποιού Σταυρού˙ προστασίαις των τιμίων επουρανίων δυνάμεων Ασωμάτων, του τιμίου ενδόξου προφήτου Προδρόμου και Βαπτιστού Ιωάννου, των αγίων ενδόξων και πανευφήμων Αποστόλων, των αγίων και θαυματουργών Αναργύρων Κοσμά και Δαμιανού, Κύρου και Ιωάννου, ιαματικού Παντελεήμονος και Ερμολάου, Σαμψών και Διομήδους, Μωκίου και Ανικήτου, Θαλλελαίου τε και Τρύφωνος, του εν αγίοις πατρός ημών Νικολάου επισκόπου Μύρων της Λυκίας του θαυματουργού, και Συμεών του εν τη Μάνδρα, των αγίων μαρτύρων Μακαβαίων, των αγίων ενδόξων και καλλινίκων Μαρτύρων, των οσίων και θεοφόρων Πατέρων ημών, των αγίων και δικαίων Θεοπατόρων Ιωακείμ και Άννης, του Οσίου Πατρός ημών Νικηφόρου του Λεπρού και πάντων Σου των Αγίων˙ ων ταις πρεσβείαις φύλαττε Κύριε τους δούλους Σου τους πιστούς βασιλείς ημών.

**(α. Λαβών ο ιερεύς εν τη δεξιά τον Σταυρόν**

**υψοί τούτον και ευλογεί κατά ανατολάς).**

**(β. είτα κατά δυσμάς).**

Και φύλαττε, Κύριε τον δούλόν Σου τον Αρχιεπίσκοπον ημών…

**(γ. είτα εκ δεξιών).**

Και φύλαττε, Κύριε, τους δούλους Σου τους κατοικούντας και ευρισκομένους εν τη πόλει ταύτη.

**(δ. είτα εξ αριστερών).**

Και φύλαττε, Κύριε πάντας τους ευσεβείς και Ορθοδόξους Χριστιανούς τους ελεούντας και βοηθούντας ημίν.

Χάρισαι αυτοίς τα προς σωτηρίαν αιτήματα, και ζωήν την αιώνιον.

Μνήσθητι, Κύριε το Αρχιεπισκόπου ημών (δείνος) και πάσης Επισκοπής Ορθοδόξων, των ορθοτομούντων τον λόγον της αληθείας, και παντός ιερατικού και μοναχικού τάγματος.

Μνήσθητι, Κύριε, του πατρός ημών (δείνος) και πάσης της εν Χριστώ ημών αδελφότητος.

Μνήσθητι, Κύριε, των καρποφορούντων και καλλιεργούντων εν ταις αγίαις Σου Εκκλησίαις κα μεμνημένων των πενήτων.

Μνήσθητι, Κύριε, του περιεστώτος λαού, και των δι’ ευλόγους αιτίας απολειφθέντων αδελφών ημών. Μνήσθητι, Κύριε, των αδελφών ημών των αιχμαλώτων, και επίσκεψαι πάντας, και ίασαι κατά το μέγα Σου έλεος, πάσης ανάγκης ρυόμενος. Ότι Συ ει ο ευλογών και αγιάζων τα σύμπαντα, και Σοι την δόξαν αναπέμπομεν, τω Πατρί και τω Υιώ και τω Αγίω Πνεύματι, νυν και αεί και εις τους αιώνας των αιώνων. Αμήν.

**Του Κυρίου δεηθώμεν.**

**Ευχή εις τον όσιον Νικηφόρον τον Λεπρόν.**

Δέσποτα Κύριε Ιησού Χριστέ, ο Θεός ημών, ο των αγαθών πλουσιόδωρος διανομεύς και των χαρισμάτων κρατήρ πληρέστατος˙ η του αγιασμού πηγή και των ιαμάτων το ανεξάντλητον πέλαγος˙ ο των αγίων Σο Μαρτύρων τα αίματα ευμενώς προσδεξάμενος και των Οσίων Σου πατέρων τοις δάκρυσιν ιλασκόμενος και τοις τούτων ασκητικοίς ιδρώσιν ευαρεστούμενος, εις το παρέχειν την έκβασιν των αιτημάτων ημών επ’ αγαθώ, και εκπληροίν τας προσδοκίας των ειλικρινώς δουλευόντων Σοι και ανυποκρίτως αγαπώντων Σε εξ όλης καρδίας˙

Αυτός και νυν Κύριε, πρόσδεξαι τας υπέρ ημών ικεσίας του οσίου Σου Νικηφόρο του Λεπρού, του εν εσχάτοις τοις χρόνοις ειλικρινώς δουλεύσαντός Σοι και ασκητικώς ευαρεστήσαντός Σοι. Και ως εκείνος τω της λέπρας πυρί ουχ ηναλώθη, άλλ’ ως χρυσός υπερκάλλως ελαμπρύνθη τη ψυχή, ούτω και ημάς αξίωσον το πυρ των παθών υπερβήναι και κατανικήσαι την της αμαρτίας δεινήν φλόγα, ίνα ταις αρεταίς στολιζόμενοι, ευρεθώμεν αρεστοί ενώπιόν Σου, λάμποντες τω κάλλει της δόξης και τιμής Σου.

Αξίωσον ημάς τοις δάκρυσιν εκπλύναι τον της αμαρτίας ρύπον και της δυσώδους κακίας απαλλαγήναι, ίνα καθαροί παραστώμέν Σοι, τω ετάζοντι καρδίας και νεφρούς και γινώσκοντι των εννοιών ημών τα βάθη.

Δίδαξον ημάς, υπομένειν τα του βίου λυπηρά, ως και Νικηφόρος ο Όσιός Σου και της λέπρας οδύνας αγογγύστως εβάστασεν έως τερμάτων του βίου αυτού. Ικάνωσον ημάς προσφέρειν Σοι δεήσεις και προσευχάς και την στενήν βαδίσαι τρίβον, ίνα εις της Σης Βασιλείας τας ουρανίους σκηνάς φθάσωμεν και συν αγίοις Σου πάσι, την Σην μεγαλωσύνην δοξολογώμεν απαύστως. Ότι Σοι πρέπει η δόξα και η τιμή και η προσκύνησις, συν τω Πατρί και τω Αγίω Πνεύματι, νυν και αεί και εις τους αιώνας των αιώνων. Αμήν.

**Ειρήνη πάσι.**

**Ο Διάκονος˙ Τας κεφαλάς ημών τω Κυρίω κλίνωμεν.**

**Ο Ιερεύς, κλινόμενος, λέγει μυστικώς την ευχήν ταύτην˙**

Κλίνον, Κύριε, το ους Σου και επάκουσον ημών, ο εν Ιορδάνη βαπτισθήναι καταδεξάμενος, και αγιάσας τα ύδατα. Ευλόγησον πάντας ημάς, τους δια της κλίσεως του εαυτών αυχένος σημαίνοντας το της δουλείας πρόσχημα. Και καταξίωσον ημάς εμπλησθήναι του αγιασμού Σου δια της του ύδατος τούτου μεταλήψεώς τε και ραντισμού. Και γενέθσω ημίν, Κύριε, εις υγείαν ψυχής τε και σώματος.

**Εκφώνως˙**

Συ γαρ ει ο αγιασμός των ψυχών και των σωμάτων ημών, Χριστέ ο Θεός, και Σοι την δόξαν και ευχαριστίαν και προσκύνησιν αναπέμπομεν, συν τω ανάρχω Σου Πατρί και τω παναγίω και αγαθώ και ζωοποιώ Σου Πνεύματι, νυν και αεί και εις τους αιώνας των αιώνων.

**Ο Χορός˙ Αμήν.**

**Και λαβών ο Ιερεύς τον τίμιον Σταυρόν ευλογεί τα ύδατα**

**σταυροειδώς, κατάγων αυτόν και ανάγων όρθιον τρις, και ψάλλων˙**

σώσον, Κύριε, τον λαόν Σου, και ευλόγησον την κληρονομίαν Σου, νίκας τοις βασιλεύσι κατά βαρβάρων δωρούμενος, και το Σον φυλάττων δια του Σταυρού Σου πολίτευμα. (εκ γ’).

**Είτα, ραντίζων σταυροειδώς, ψάλλει το παρόν Τροπάριον.**

**Ήχος β’.**

Των σων δωρεών, αξίους ημάς ποίησον, Θεοτόκε Παρθένε, παρορώσα τα πλημμελήματα ημών, και παρέχουσα ιάματα, τοις εν πίστει λαμβάνουσι την ευλογίαν σου, Άχραντε.

**Του Ιερέως ραντίζοντος δια του Τιμίου Σταυρού τους πιστούς τους ασπαζομένους Τούτον, ψάλλομεν τα παρόντα ιδιόμελα.**

**Ήχος δ’.**

Πηγήν ιαμάτων έχοντες, άγιοι Ανάργυροι, τας ιάσεις παρέχετε πάσι τοις δεομένοις, ως μεγίστων δωρεών αξιωθέντες, παρά της αενάου πηγής του Σωτήρος Χριστού. Φησί γαρ προς υμάς ο Κύριος, ο ομοζήλους των Αποστόλων˙ ιδού δέδωκα υμίν την εξουσίαν κατά πνευμάτων ακαθάρτων, ώστε αυτά εκβάλλειν, και θεραπεύειν πάσαν νόσον και πάσαν μαλακίαν. Διο τοις προστάγμασιν Αυτού καλώς πολιτευσάμενοι, δωρεάν ελάβετε, δωρεάν παρέχετε, ιατρεύοντες τα πάθη των ψυχών και των σωμάτων ημών.

**Ήχος δ’. Πηγήν ιαμάτων.**

Φωνήν του Κυρίου ήκουσας, ένδον της καρδίας σου, και ευθέως εβάδισας, τρίβον την τεθλιμμένην, κανών της εναρέτου ζωής, Νικηφόρε οφθείς. Ομού τε ανδρικώς εβάστασας, της ασθενείας τας αλγηδόνας˙ Ιώβ φρόνημα καλώς επιζηλώσας, εν καρτερία εκαρτέρεις, μείνας ωσεί αδάμας, και εκ της λέπρας εύρες χάριν, και πλείστην παρρησίαν. Διο τους δοξάζοντας τα σα, καλά ανδραγαθήματα, της ζωής αξίωσον, και Χριστώ οικείωσον, τω παρέχοντι τω κόσμω ιλασμόν, ως ελεήμων Πατήρ.

**Θεοτοκίον. Ο αυτός.**

Νεύσον παρακλήσεσι σων ικετών, Πανάμωμε, παύουσα δεινών ημών επαναστάσεις, πάσης θλίψεως ημάς απαλάττουσα˙ σε γαρ μόνην ασφαλή και βεβαίαν άγκυραν έχομεν, και την σην προστασίαν κεκτήμεθα˙ μη αισχυνθώμεν, Δέσποινα, σε προσκαλούμενοι. Σπεύσον εις ικεσίαν των σοι πιστώς βοώντων˙ Χαίρε Δέσποινα, η πάντων βοήθεια, χαρά και σκέπη, και σωτηρία των ψυχών ημών.

**Και το˙**

Δέσποινα πρόσδεξαι, τας δεήσεις των δούλων σου, και λύτρωσαι ημάς, από πάσης ανάγκης και θλίψεως.

**Ο Διάκονος˙**

Ελέησον ημάς ο Θεός κατά το μέγα έλεός σου, δεόμεθά σου, επάκουσον και ελέησον.

**Ο Χορός μεθ’ εκάστην δέησιν˙ Κύριε ελέησον (γ’).**

**Ο Διάκονος.**

Έτι δεόμεθα υπέρ των ευσεβών και ορθοδόξων Χριστιανών.

Έτι δεόμεθα υπέρ του Πατρός και Αρχιεπισκόπου ημών (δείνος), και πάσης της εν Χριστώ ημών αδελφότητος.

Έτι δεόμεθα υπέρ ελέους, ζωής, ειρήνης, υγείας, σωτηρίας, επισκέψεως, συγχωρήσεως και αφέσεως των αμαρτιών των δούλων του Θεού (δείνων), των επιτελούντων την αγίαν εορτήν ταύτην.

Έτι δεόμεθα υπέρ του διαφυλαχθήναι την αγίαν εκκλησίαν ταύτην, (την Ιεράν Μονήν ταύτην), την πόλιν ταύτην, και πάσαν πόλιν και χώραν από οργής, λοιμού, λιμού, σεισμού, καταποντισμού, πυρός, μαχαίρας, επιδρομής αλληφύλων, εμφυλίου πολέμου και αιφνιδίου θανάτου˙ υπέρ του ίλεων, ευμενή και ευδιάλλακτον γενέσθαι τον αγαθόν και φιλάνθρωπον Θεόν ημών, του αποστρέψαι και διασκεδάσαι πάσαν οργήν και νόσον την καθ’ ημών κινουμένην, και ρύσασθαι ημάς εκ της επικειμένης δικαίας Αυτού απειλής, και ελεήσαι ημάς.

Έτι δεόμεθα υπέρ του εισακούσαι Κύριον τον Θεόν φωνής της δεήσεως ημών των αμαρτωλών και ελεήσαι ημάς.

**Ο Ιερεύς˙**

Επάκουσον ημών, ο Θεός, ο Σωτήρ ημών, η ελπίς πάντων των περάτων της γης και των εν θαλάσση μακράν, και ίλεως, ίλεως γενού ημίν, Δέσποτα επί ταις αμαρτίαις ημών και ελέησον ημάς. Ελεήμων γαρ και φιλάνθρωπος Θεός υπάρχεις και Σοι την δόξαν αναπέμπομεν, τω Πατρί και τω Υιώ και τω Αγίω Πνεύματι, νυν και αεί και εις τους αιώνας των αιώνων.

**Ο Χορός˙ Αμήν.**

**Ειθ’ ούτω ποιεί την μικράν Απόλυσιν.**

Δόξα Σοι ο Θεός, η ελπίς ημών, δόξα Σοι. Χριστός ο αληθινός Θεός ημών, ταις πρεσβείαις της παναχράντου και παναμώμου αγίας Αυτού Μητρός, των αγίων ενδόξων και πανευφήμων Αποστόλων, των αγίων και θαυματουργών Αναργύρων, (του Αγίου του Ναού), των αγίων και δικαίων Θεοπατόρων Ιωακείμ και Άννης, του Οσίου Πατρός ημών Νικηφόρου του Λεπρού, ου την ιεράν προστασίαν επικαλούμεθα, και πάντων των Αγίων, ελεήσαι και σώσαι ημάς, ως αγαθός και φιλάνθρωπος και ελεήμων Θεός.

Δι’ ευχών των αγίων Πατέρων ημών, Κύριε Ιησού Χριστέ ο Θεός ημών, ελέησον και σώσον ημάς.

**Ο Χορός˙ Αμήν.**